﻿– Цяжка зразумець, на падставе чаго створаны гэты дакумент. Ён супярэчыць вынікам следства, якое праводзіла Камісія па даследаванні злачынстваў супраць польскай нацыі. І калі нехта ў Інстытуце Нацыянальнай Памяці, прачытаўшы тры артыкулы і кніжку, прыйшоў да высновы, што раней нешта не так было, то следства павінна быць узноўленае. Таксама невядома, хто фактычна за гэтым дакументам стаіць, бо ніхто яго канкрэтна не падпісаў. Я лічу, што гэта абсалютнае непаразуменне. “Аспрэчыць вынікі ранейшага следства можа толькі і выключна новае следства”, – падкрэслівае Алег Латышонак.